Ade Alleyne-Forte

Ade Alleyne-Forte (s. 11. lokakuuta 1988) on trinidadtobagolainen pikajuoksija. Hän kilpaili vuoden 2012 kesäolympialaisissa juosten kolmannen osuuden pronssia saaneessa Trinidad ja Tobagon 4 × 400 metrin viestijoukkueessa. Hän juoksi kolmannen osuuden myös Trinidad ja Tobagon saadessa viestipronssia Portlandin MM-hallikilpailuissa 2016.

Alleyne-Forte saavutti alle 20-vuotiaiden Pan-Amerikan mestaruuskilpailuissa 2007 kultaa 4 × 400 metrin viestissä ja pronssia 400 metrin juoksussa. Keski-Amerikan ja Karibian mestaruuskilpailuissa hän sai pitkässä viestissä alle 20-vuotiaiden ikäluokassa hopeaa 2006 ja miesten sarjassa pronssia 2008.

Alleyne-Forte juoksi 400 metrin ennätyksensä 46,13 Port of Spainissa 23. kesäkuuta 2012.

Lähteet 

Trinidadtobagolaiset pikajuoksijat
Trinidadtobagolaiset olympiamitalistit
Vuonna 1988 syntyneet
Elävät henkilöt